তরুণীকে পুড়িয়ে মারার অভিযোগ উঠল শ্বশুরবাড়ির বিরুদ্ধে। অভিযুক্তদের বিরুদ্ধে অভিযোগ দায়ের হলেও পুলিসি নিষ্ক্রিয়তার অভিযোগ মৃতার বাপের বাড়ির। তারই প্রতিবাদে থানা ঘেরাও করে বিক্ষোভ দেখাল স্থানীয় বাসিন্দা ও মৃতার পরিজন। তালতলার গোবিন্দ ঘটক লেনের বাসিন্দা তাহাসা বেগম। দুবছর আগে আলিমুদ্দিন স্ট্রিটের মহম্মদ সাবিরের সঙ্গে বিয়ে হয় তাঁর। বিয়ের পর থেকেই তাহাসার ওপর তাঁর শ্বশুরবাড়ির অত্যাচারের অভিযোগ ওঠে। ১৭ দিন আগে তাঁকে পুড়িয়ে মারার অভিযোগ ওঠে। অগ্নিদগ্ধ অবস্থায় তাঁকে ন্যাশনাল মেডিক্যালে ভর্তি করা হয়। পরে তাঁকে পিজিতে স্থানান্তরিত করা হয়। গতকাল রাতে তাঁর মৃত্যু হয়। তাহাসার স্বামী মহম্মদ সাবির, ননদ ভাসু বেগম, ভাশুর রাজা এবং দেওর শাকিলের বিরুদ্ধে খুনের অভিযোগ দায়ের হয় তালতলা থানায়। কিন্তু পুলিস কাউকেই গ্রেফতার করেনি। পুলিসি নিষ্ক্রিয়তার অভিযোগ করেছে মৃতার বাপের বাড়ির লোকজন। অভিযুক্তদের গ্রেফতারের দাবিতে তালতলা থানায় বিক্ষোভ দেখান স্থানীয় বাসিন্দা এবং মৃতার পরিজনেরা।
 ওয়েব ডেস্ক: তরুণীকে পুড়িয়ে মারার অভিযোগ উঠল শ্বশুরবাড়ির বিরুদ্ধে। অভিযুক্তদের বিরুদ্ধে অভিযোগ দায়ের হলেও পুলিসি নিষ্ক্রিয়তার অভিযোগ মৃতার বাপের বাড়ির। তারই প্রতিবাদে থানা ঘেরাও করে বিক্ষোভ দেখাল স্থানীয় বাসিন্দা ও মৃতার পরিজন। তালতলার গোবিন্দ ঘটক লেনের বাসিন্দা তাহাসা বেগম। দুবছর আগে আলিমুদ্দিন স্ট্রিটের মহম্মদ সাবিরের সঙ্গে বিয়ে হয় তাঁর। বিয়ের পর থেকেই তাহাসার ওপর তাঁর শ্বশুরবাড়ির অত্যাচারের অভিযোগ ওঠে। ১৭ দিন আগে তাঁকে পুড়িয়ে মারার অভিযোগ ওঠে। অগ্নিদগ্ধ অবস্থায় তাঁকে ন্যাশনাল মেডিক্যালে ভর্তি করা হয়। পরে তাঁকে পিজিতে স্থানান্তরিত করা হয়। গতকাল রাতে তাঁর মৃত্যু হয়। তাহাসার স্বামী মহম্মদ সাবির, ননদ ভাসু বেগম, ভাশুর রাজা এবং দেওর শাকিলের বিরুদ্ধে খুনের অভিযোগ দায়ের হয় তালতলা থানায়। কিন্তু পুলিস কাউকেই গ্রেফতার করেনি। পুলিসি নিষ্ক্রিয়তার অভিযোগ করেছে মৃতার বাপের বাড়ির লোকজন। অভিযুক্তদের গ্রেফতারের দাবিতে তালতলা থানায় বিক্ষোভ দেখান স্থানীয় বাসিন্দা এবং মৃতার পরিজনেরা।